A túl sok fekete medvecukor okozta egy 54 éves massachusettsi építőmunkás halálát: heteken át fogyasztott napi másfél zacskóval belőle, ezért állt meg a szíve.

Ha kevés medvecukrot eszik az ember, kicsivel az is megemelheti a vérnyomását

mondta Neel Butala, a Massachusettsi Általános Kórház kardiológusa, aki a New England Journal of Medicine friss számában ismertette a tavalyi esetet.

A medvecukorban az édesgyökérből kivont glicirrizin okozza a gondot. Hatására veszélyesen csökken a kálium szintje, és más ásványok és elektrolitok egyensúlya is felborul.

Az 54 éves férfi esete nem mindennapi: halála előtt néhány héttel váltott kedvelt zacskós édessége, a Twizzlers piros, gyümölcsízű változatáról fekete medvecukor-ízűre. Egy gyorsétteremben, ebéd közben esett össze.

Az orvosi vizsgálat megállapította, hogy szervezetében vészesen kevés volt a kálium, ami szívritmuszavart és további problémákat okozott. Újraélesztése sikeres volt, másnap azonban meghalt.





